Jonas Algimantas Juozaitis

Jonas Algimantas Juozaitis (1933 m. birželio 28 d. Baisogaloje, Kėdainių apskrityje – 2021 m. birželio 17 d. Vilniuje) – Lietuvos tinklinio ir plaukimo treneris, dėstytojas, sporto mokslininkas.

 Biografija 
1954 m. baigė Lietuvos valstybinį kūno kultūros institutą ir įgijo fizinio auklėjimo dėstytojo-trenerio specialybę. Po studijų pradėjęs dirbti Vilniaus pedagoginiame institute, vadovavo studentų plaukimo pratyboms ir mokė plaukimo pagrindų. 

Sportinę karjerą pradėjo būdamas Lietuvos tinklinio rinktinės nariu. Joje jis buvo nuo 1952 iki 1963 metų ir sužaidė 63 rungtynes. 1963–1968 m. buvo Lietuvos tinklinio rinktinės vyr. treneris, ėjo Lietuvos tinklinio federacijos Trenerių tarybos pirmininko pareigas.

1968 m. persikvalifikavo į plaukimą. 1976 metais jam buvo suteiktas Lietuvos nusipelniusio trenerio vardas. Po 1976 m. vasaros olimpinių žaidynių buvo paskirtas Lietuvos plaukimo rinktinės vyr. treneriu. 1979 ir 1983 m. rengė Lietuvos moterų ir vyrų rinktines SSRS tautų spartakiadoms. 

1979–1991 m. vadovavo Respublikinio plaukimo centro Vilniuje kompleksinei mokslinei grupei, 1977–1984 m. ir 2001–2008 m. buvo Lietuvos plaukimo federacijos Trenerių tarybos pirmininkas, Lietuvos vyrų ir moterų plaukimo rinktinių vyriausiasis treneris.„Mirė politiko A. Juozaičio tėtis Jonas, išgarsėjęs ugdydamas tinklininkus ir plaukikus“, lrytas.lt, 2021-06-18. Nuoroda tikrinta 2021-06-19.„Netektis sporto bendruomenėje – mirė Jonas Algimantas Juozaitis“, ltuswimming.com, 2021-06-18. Nuoroda tikrinta 2021-06-19.„Netektis sporto bendruomenėje – mirė Arvydo Juozaičio tėvas, žymus plaukimo treneris Jonas Algimantas Juozaitis“, lrt.lt. 2021-06-18. Nuoroda tikrinta 2021-06-19.

 Apdovanojimai 
 Kūno kultūros ir sporto departamento medalis „Lietuvos sportui atminti“
 Kūno kultūros ir sporto departamento medalis „Už nuopelnus Lietuvos sportui“
 Antrojo laipsnio ordinas „Už nuopelnus Lietuvos sportui“
 Lietuvos tautinio olimpinio komiteto Olimpinė žvaigždė
 Olimpiniai žiedai

 Šaltiniai 

Kategorija:Lietuvos tinklinio treneriai
Kategorija:Lietuvos tinklininkai
Kategorija:Lietuvos plaukimo treneriai